cyanic-selkie/wikianc huggingface dataset:
ฟีเวอร์
ซิงเกิลที่ 3 If You Want Me
วันที่ 13 กุมภาพันธ์ พ.ศ. 2564 วงฟีเวอร์ได้เปิดตัวรายการใหม่ชื่อว่า เสาร์เถอะดีย์ ฟีเวอร์ Live เป็นรายการที่ให้สมาชิกในวงมาพูดคุยกันในเรื่องราวต่าง ๆ และเปิดโอกาสให้แฟนคลับโทรเข้าไปร่วมพูดคุยได้ ซึ่งจัดขึ้นเพื่อสื่อสารกับแฟนคลับในช่วงที่มีการแพร่ระบาดของโควิด-19 ทำให้ไม่สามารถจัดกิจกรรมพบปะได้ตามปกติ และต่อมาได้มีการปรับรูปแบบของรายการเป็น เสาร์เถอะดีย์ ฟีเวอร์ Live From Home เพื่อเว้นระยะห่างเนื่องจากสถานการณ์ของโควิด-19 ที่หนักขึ้นตั้งแต่วันที่ 24 เมษายน พ.ศ. 2564
วันที่ 9 เมษายน พ.ศ. 2564 วงฟีเวอร์ได้ปล่อยมิวสิกวีดีโอเพลงรอง ลบได้แค่ไหน (I’ll Wait For You) ซึ่งขับร้องโดย บอส โดยมี กานต์ สมาชิกวงเดอะพาร์กินสันร้องร่วมด้วย โดยบทเพลงกล่าวถึงการรอคอยให้ใครสักคนลืมคนในใจ ที่ไม่มีทางรู้ว่าจะมีจุดสิ้นสุดเมื่อไหร่ ควรจะรอต่อไปหรือควรจะพอ โดยตัวมิวสิกวีดีโอนั้นใช้เทคนิคการถ่ายทำที่ให้ความรู้สึกเหงา เปล่าเปลี่ยว คล้ายกับภาพยนตร์ของหว่อง กาไว โดยเลือกสถานที่ถ่ายทำเป็นป้ายรถเมล์ สื่อถึงความรู้สึกที่ต้องรอคอยเหมือนกับการรอรถเมล์ ที่เทียบไม่ได้กับการรอการลบใครสักคนออกไปจากใจ
ยุติบทบาทของวง
วันที่ 29 พฤษภาคม พ.ศ. 2564 ต้นสังกัดประกาศยุติวงภายในวันที่ 31 กรกฎาคม พ.ศ. 2564 เนื่องจากผลกระทบจากสถานการณ์โควิด-19
วันที่ 12-13 มิถุนายน พ.ศ. 2564 วงฟีเวอร์ได้จัดกิจกรรม FEVER Video Group Call เพื่อให้แฟนคลับได้พบปะและพูดคุยกับสมาชิกของวงเพื่ออำลาและส่งท้ายในฐานะไอดอล ผ่านการวีดีโอคอลกับสมาชิก 11 คน คนละ 30 วินาที และในวันที่ 19 มิถุนายน พ.ศ. 2564 ได้จัดกิจกรรม MEMBER VIDEO CALL เพื่อให้แฟนคลับพูดคุยกับสมาชิกของวงรายบุคคลตามการเรียกร้องของแฟนคลับ ซึ่งบัตร 1 ใบสามารถใช้พูดคุยกับสมาชิกได้ 1 คนเป็นระยะเวลา 1 นาทีโดยสามารถบันทึกการสนทนาเก็บไว้เป็นที่ระลึกได้
วันที่ 30 มิถุนายน พ.ศ. 2564 วงฟีเวอร์ได้ปล่อยเพลงรองของซิงเกิลที่ 3 ชื่อว่า Be My Bebe ขับร้องโดย ใบบัว ใบหม่อน ฟอล์ย และสแปม เผยแพร่ทางยูทูบ และในวันที่ 31 มิถุนายน พ.ศ. 2564 ได้เผยแพร่ทางสตรีมมิ่งออนไลน์ช่องทางที่เหลือ ซึ่งภาพหน้าปกเพลงวาดโดย NALU โดยเพลงนี้นับว่าเป็นเพลงที่มีความเป็นไอดอลตามแบบฉบับของญี่ปุ่นมากที่สุด ในบรรดาเพลงทั้งหมดของวงฟีเวอร์ที่แนวทางที่แตกต่างจากวงไอดอลอื่น ๆ
วันที่ 21 สิงหาคม พ.ศ. 2564 วงฟีเวอร์ได้ปล่อยเพลงรองลำดับต่อมาของซิงเกิลที่ 3 ชื่อว่า No More Tears ขับร้องโดย ใบเฟิร์น บีม บีมบีม ปาย และร่วมขับร้องโดย TangBadVoice และในวันที่ 22 สิงหาคม พ.ศ. 2564 ได้เผยแพร่ทางสตรีมมิ่งออนไลน์ช่องทางที่เหลือ ซึ่งภาพหน้าปกเพลงวาดโดย Panjavit Tangtongjit โดยบทเพลงพูดถึงความรักที่ดูเหมือนจะไปได้ด้วยดี แต่ท้ายที่สุดก็กลับถูกคนรักของตนหักหลัง จึงสัญญากับตัวเองว่าจะไม่ร้องไห้ให้กับคนที่ทำร้ายอีก
วันที่ 10 กันยายน พ.ศ. 2564 วงฟีเวอร์ได้ปล่อยเพลงรองเพลงสุดท้ายของซิงเกิลที่ 3 ชื่อว่า Robben ขับร้องโดย บอส ป็อป และซู และในวันที่ 11 กันยายน พ.ศ. 2564 ได้เผยแพร่ทางสตรีมมิ่งออนไลน์ช่องทางที่เหลือ ซึ่งภาพหน้าปกเพลงวาดโดย Panjavit Tangtongjit ซึ่งเพลงนี้ถูกขับร้องโดยยูนิตที่ถือได้ว่ามีความอินดี้สูง ถ่ายทอดผ่านดนตรีแนวอิเล็กทรอนิกส์ป็อปที่ให้ความรู้สึกของเพลงที่มัวหม่น
สมาชิก
สมาชิกของวงฟีเวอร์ ประกอบไปด้วย
รายการทางอินเทอร์เน็ต
รายการอย่างเป็นทางการของวง ออกอากาศออนไลน์ทางช่องยูทูบ FEVER Thailand
โรอาลด์ ดาห์ล
เมื่ออายุได้ 18 ปี ดาห์ลก็เข้าร่วมกับคณะที่เดินทางไกลไปยังนิวฟันด์แลนด์ จากนั้นเข้าทำงานกับบริษัทเชลล์ ตอนแรกเขาประจำที่ลอนดอนก่อน แต่ต่อมาถูกส่งไปประจำที่แทนซาเนีย ในระหว่างสงครามโลกครั้งที่สอง เขาเข้าเป็นนักบินสังกัดกองทัพอากาศในลิเบีย กรีซ ซีเรีย เครื่องบินของเขาถูกยิงตกในประเทศลิเบีย และต่อมาดาห์ลบาดเจ็บจากการรบที่ซีเรีย จึงถูกส่งมาประจำในวอชิงตัน ดี.ซี. ในช่วงนี้เองที่เขาเริ่มเขียนเล่าเรื่องราวน่าตื่นเต้นระหว่างที่เป็นนักบินสงคราม และเริ่มเขียนหนังสือเด็กเล่มแรก คือ The Gremlins (ค.ศ. 1943) ซึ่งมีผู้หยิบมาสร้างเป็นภาพยนตร์ เช่นเดียวกับเรื่องอื่นๆ ของเขา ได้แก่ "Matilda" และ "Charlie and the Chocolate Factory" นอกจากนี้ยังมีละครซีรีส์อเมริกันที่สร้างจากเรื่องสั้นของเขาสองเล่ม คือ Someone Like You (ค.ศ. 1954) และ Kiss Kiss (ค.ศ. 1959) เมื่ออายุได้ 37 ปี โรอัลด์ ดาห์ลแต่งงานกับแพทริเซีย นีล นักแสดงสาวผู้ร่ำรวย ทั้งคู่มีบุตรธิดาด้วยกันห้าคน ทว่าชีวิตแต่งงานที่ไม่มีความสุขของคนทั้งคู่ต้องปิดฉากลงในอีกสามสิบปีให้หลัง ต่อมาดาห์ลแต่งงานใหม่อีกครั้ง
ถ้าจะว่ากันในด้านคำวิจารณ์ “เด็กๆ หลงใหลเรื่องราวของดาห์ลที่สะท้อนความโหดเหี้ยมหยาบคายต่อผู้ใหญ่ และตัวละครพิลึกพิลั่นที่ตลกขบขัน แต่ผู้ใหญ่นักวิจารณ์หลายคนกลับไม่ใคร่ชอบใจเท่าไร” (Kirjasto) นอกจากนี้ น้ำเสียงต่อต้านชาวยิวและคัดค้านลัทธิเฟมินิสต์ ก็เป็นอีกสองสิ่งที่นักวิจารณ์ไม่ค่อยชอบของโรอัลด์ ดาห์ล
ผลงานที่แปลเป็นภาษาไทย
19161990
สิริกิติยา เจนเซน
ท่านผู้หญิงสิริกิติยา เจนเซน หรือ สิริกิตติยา ใหม่ เจนเสน (นามเดิม: ใหม่ เจนเซน; เกิด 18 มีนาคม พ.ศ. 2528) เป็นพระธิดาคนเล็กในทูลกระหม่อมหญิงอุบลรัตนราชกัญญา สิริวัฒนาพรรณวดี กับปีเตอร์ แลดด์ เจนเซน เป็นพระราชนัดดาในพระบาทสมเด็จพระมหาภูมิพลอดุลยเดชมหาราช บรมนาถบพิตร และเป็นพระภาคิไนยในพระบาทสมเด็จพระวชิรเกล้าเจ้าอยู่หัว
ต่อมาได้เปลี่ยนชื่อเป็น "สิริกิติยา" โดยนำมาจากพระนามของสมเด็จยาย คือ "สิริกิติ์"
ชีวิตตอนต้นและการศึกษา
ท่านผู้หญิงสิริกิติยา เจนเซน หรือ สิริกิตติยา เจนเสน มีนามเดิมว่า ใหม่ เจนเซน เกิดเมื่อวันที่ 18 มีนาคม พ.ศ. 2528 เมืองแซนดีเอโก ประเทศสหรัฐอเมริกา เป็นพระธิดาคนเล็กในทูลกระหม่อมหญิงอุบลรัตนราชกัญญา สิริวัฒนาพรรณวดี กับปีเตอร์ แลดด์ เจนเซน มารดาเป็นพระราชธิดาพระองค์ใหญ่ในพระบาทสมเด็จพระมหาภูมิพลอดุลยเดชมหาราช บรมนาถบพิตร กับสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ท่านผู้หญิงสิริกิติยามีพี่สาวและพี่ชาย คือท่านผู้หญิงพลอยไพลินและคุณพุ่ม เจนเซน
ท่านผู้หญิงสิริกิติยาเกิดและเติบโตในแซนดีเอโก รัฐแคลิฟอร์เนีย สหรัฐอเมริกาได้ศึกษาขั้นต้นที่โรงเรียนมัธยมศึกษาเอิร์ลวอร์เรนจูเนียร์ (Earl Warren Junior High School) และโรงเรียนมัธยมศึกษาทอร์เรย์ไพนส์ (Torrey Pines High School) ในช่วงปี พ.ศ. 2541 บิดาและพระมารดาได้หย่าร้างกัน ทูลกระหม่อมหญิงอุบลรัตนราชกัญญา สิริวัฒนาพรรณวดีเสด็จนิวัตประเทศไทยพร้อมด้วยคุณพุ่ม พี่ชาย ส่วนท่านผู้หญิงสิริกิติยายังคงพำนักอยู่ในแซนดีเอโกร่วมกับบิดา จนกระทั่งสำเร็จการศึกษาในปี พ.ศ. 2543 ต่อมาท่านผู้หญิงพลอยไพลินพี่สาวได้ย้ายที่อยู่ไปยังเมืองแซนดีเอโกและเข้าศึกษาที่มหาวิทยาแคลิฟอร์เนียแซนดีเอโกจนสำเร็จการศึกษา ส่วนท่านผู้หญิงสิริกิติยาก็ได้ศึกษาต่อที่มหาวิทยาลัยแคลิฟอร์เนียริเวอร์ไซด์ ต่อมาได้ตัดสินย้ายไปอยู่นิวยอร์กเพียงลำพังเพื่อศึกษาต่อ จนสำเร็จการศึกษาวิชาประวัติศาสตร์ มหาวิทยาลัยนิวยอร์ก สาขาการศึกษาภูมิภาคเอเชียตะวันออก โดยท่านผู้หญิงสิริกิติยาเคยกล่าวถึงไว้ว่า "...เราเลือกเรียนด้านประวัติศาสตร์จีน เกาหลี ญี่ปุ่น เน้นจีนกับญี่ปุ่นมากหน่อย เพราะชอบ พยายามตั้งใจเรียน เพราะรู้ว่าตัวเองไม่ได้ฉลาดตามธรรมชาติเหมือนคนอื่น..." และ "...เมื่ออยากได้งานดี ๆ จึงต้องเรียนให้ได้คะแนนดี อีกอย่างค่าเรียนแพง ต้องตั้งใจเรียน จะได้คุ้ม..."
การทำงาน
หลังสำเร็จการศึกษา ท่านผู้หญิงสิริกิติยาได้ทำงานด้านแฟชั่นโดยเป็นคนฝึกงานของโยจิ ยามาโมโตะ (Yohji Yamamoto) นักออกแบบชาวญี่ปุ่น และทำงานกับแอร์เมส (Hermes) เพราะอยากใช้ความคิดสร้างสรรค์ระหว่างทำงาน และมองว่างานแฟชั่นคือสิ่งที่สนุกที่สุด ต่อมาทำงานอิสระโดยเปิดเว็บไซต์ที่รวมเว็บไซต์โฆษณา
ท่านผู้หญิงสิริกิติยาสนใจงานภัณฑารักษ์ที่พิพิธภัณฑ์ศิลปะเมโทรโพลิทันตั้งแต่ทำงานที่แอร์เมส หลังกลับเข้ามาพำนักในไทย จึงเข้าฝึกงานในกลุ่มงานวิชาการการอนุรักษ์ สำนักสถาปัตยกรรม กรมศิลปากรตั้งแต่เดือนกันยายน พ.ศ. 2559 และหลังจากฝึกงานเสร็จก็ได้รับการบรรจุเป็นเข้าข้าราชการระดับ 3 ของหน่วยงานดังกล่าวตั้งแต่วันที่ 1 พฤษภาคม พ.ศ. 2560 ในตำแหน่งนักอักษรศาสตร์ปฏิบัติการ กลุ่มประวัติศาสตร์ สำนักวรรณกรรมและประวัติศาสตร์ ช่วยราชการที่สำนักสถาปัตยกรรม กรมศิลปากร ในปี พ.ศ. 2560 ท่านผู้หญิงสิริกิติยารับหน้าที่ดูแลการก่อสร้างพระเมรุมาศสำหรับพระราชพิธีถวายพระเพลิงพระบรมศพพระบาทสมเด็จพระมหาภูมิพลอดุลยเดชมหาราช บรมนาถบพิตรในฐานะข้าราชการ ต่อมาในปี พ.ศ. 2561 ท่านผู้หญิงสิริกิติยาเป็นผู้อำนวยการโครงการ "วังน่านิมิต" ซึ่งเก็บและเผยแพร่ข้อมูลเกี่ยวกับพระราชวังบวรสถานมงคล ซึ่งจัดแสดงโดยใช้สื่อเทคโนโลยีในรูปแบบภาพ (visual language) เธอกล่าวเกี่ยวกับความเป็นมานิทรรศการนี้ว่า "...นิทรรศการนี้จึงทำขึ้นด้วยความตั้งใจที่อยากให้เด็กรุ่นใหม่เห็นว่าประวัติศาสตร์กับปัจจุบันไปด้วยกันได้ และให้รู้สึกว่าประวัติศาสตร์เป็นสิ่งที่ไม่อยู่ไกลจากตัว"
เดือนกรกฎาคม พ.ศ. 2561 ท่านผู้หญิงสิริกิติยาได้ลงพื้นที่เยี่ยมชมโบราณสถานสำคัญต่าง ๆ ในเมืองสงขลา ได้แก่ พิพิธภัณฑสถานแห่งชาติ สงขลา, เขาตังกวน, เกาะยอ, สถาบันทักษิณคดีศึกษา, วัดมัชฌิมาวาส และมัสยิดอุสาสนอิสลาม เพื่อส่งเสริมและผลักดันให้เมืองสงขลาเป็นเมืองมรดกโลก
วันที่ 6 มีนาคม – 28 เมษายน 2562 ท่านผู้หญิงสิริกิติยาร่วมกับนาตาลี บูแตง และแมรี่ ปานสง่าจัดโครงการ "วังหน้านฤมิต ในมิติแห่งการเวลา" และนิทรรศการ "นัยระนาบนอก อินซิทู : แปลงร่างอดีตในหลืบแห่งปัจจุบัน" ที่พระที่นั่งอิศราวินิจฉัย พิพิธภัณฑสถานแห่งชาติ พระนคร เพื่อศึกษาเกี่ยวกับพระราชวังบวรสถานมงคล แต่ครั้งนี้ได้เพิ่มเติมชิ้นงานของผู้คนที่โดดเด่นจากวงการต่าง ๆ 20 คน และหนึ่งคณะนักร้องประสานเสียง สร้างชิ้นงานที่สื่อถึงวังหน้าตามความถนัด
กิจกรรมกับพระราชวงศ์
ท่านผู้หญิงสิริกิติยาได้ร่วมทำกิจกรรมกับชุมชนไทยที่พำนักในสหรัฐอเมริกาในวาระสำคัญต่าง ๆ เช่น งานเฉลิมพระชนมพรรษาพระบาทสมเด็จพระมหาภูมิพลอดุลยเดชมหาราช บรมนาถบพิตร และเป็นเจ้าภาพในงานผูกพัทธสีมาฝังลูกนิมิตของวัดวชิรธรรมปทีป ลองไอส์แลนด์ นิวยอร์ก เป็นต้น
วันที่ 7 พฤษภาคม 2562 พระบาทสมเด็จพระวชิรเกล้าเจ้าอยู่หัวมีพระราชโองการโปรดเกล้าฯ พระราชทานเครื่องราชอิสริยาภรณ์จุลจอมเกล้า ชั้นทุติยจุลจอมเกล้าวิเศษฝ่ายในและเหรียญรัตนาภรณ์ รัชกาลที่ 10 ชั้นที่ 2 แก่คุณพลอยไพลินและคุณสิริกิติยา เจนเซน ทั้งสองได้รับบรรดาศักดิ์เป็น "ท่านผู้หญิง"
ชีวิตส่วนตัว
ท่านผู้หญิงสิริกิติยากล่าวว่าตนเองขี้อาย แต่พูดตรงไปตรงมาไม่เสแสร้ง ทั้งยังใช้ภาษาไทยได้ดีแม้ว่าจะไม่ได้พูดมาเป็นระยะเวลานานก็ตาม รักการเดินทางไปยังสถานที่หรือประเทศต่าง ๆ ชื่นชอบภาพยนตร์โทรทัศน์เรื่อง มหาศึกชิงบัลลังก์  เธอสนใจประวัติศาสตร์และศิลปะลัทธิประทับใจ และมักเพิ่มเติมความรู้ที่พิพิธภัณฑ์ตั้งแต่ยังเรียนที่มหาวิทยาลัยนิวยอร์ก นอกจากนี้โปรดปรานในการออกกำลังกาย โดยเฉพาะการวิ่ง ปั่นจักรยาน และว่ายน้ำ โดยถนัดกีฬาชนิดหลังที่สุด จากเดิมที่ไม่ชอบออกกำลังกาย และชอบการออกเที่ยวและดื่ม โดยให้เหตุผลว่า "น้องใหม่มีความสุขมากจริง ๆ นี่คือข้อดีของการเล่นกีฬา มันสอนเราเราให้รู้ว่าไม่มีอะไรได้มาง่าย ๆ" เธอเลี้ยงแมวตัวหนึ่งชื่อปลาทู
ท่านผู้หญิงสิริกิติยานับถือศาสนาพุทธ และกล่าวเกี่ยวกับศาสนาไว้ว่า "หลายคนคิดว่าศาสนาพุทธคือการไปวัดแล้วขอพร...แต่สำหรับเราศาสนาพุทธไม่ได้เป็นแบบนั้น ไม่ได้สอนว่าขอ [พร] แล้วจะได้ แต่สอนให้มีสติ..."
ในปี พ.ศ. 2547 ท่านผู้หญิงสิริกิติยาและคุณพุ่ม พี่ชายได้ตามเสด็จทูลกระหม่อมหญิงอุบลรัตนราชกัญญา สิริวัฒนาพรรณวดีท่องเที่ยวที่เขาหลัก จังหวัดพังงา แต่ทว่าได้เกิดเหตุการณ์คลื่นสึนามิเนื่องจากเกิดแผ่นดินไหวในมหาสมุทรอินเดีย พ.ศ. 2547 เมื่อวันที่ 26 ธันวาคม ซึ่งขณะที่เกิดเหตุนั้น ท่านผู้หญิงสิริกิติยากำลังเล่นน้ำทะเล เมื่อเห็นคลื่นยักษ์กำลังจะซัดเข้ามาจึงรีบหนี ก่อนถูกคลื่นใหญ่ซัดเข้าไปที่ต้นสน เธอจึงเกาะต้นสนนั้นไว้แน่นเพื่อเอาตัวรอด แต่ในเหตุการณ์ครั้งนั้นส่งผลให้คุณพุ่มถึงแก่อนิจกรรม
เครื่องราชอิสริยาภรณ์
ท่านผู้หญิงสิริกิติยา เจนเซน ได้รับพระราชทานเครื่องราชอิสริยาภรณ์ ดังนี้
สายหลักรูโมอิ
รถไฟฮกไกโดสายหลักรูโมอิ เป็นเส้นทางรถไฟในจังหวัดฮกไกโด ดำเนินงานโดย JR ฮกไกโด
สถานี
สัญลักษณ์อธิบายการจอด: ●= ทุกขบวนแวะจอด, ◆= ขาขึ้นและลงบางขบวนแวะจอด, ▼= รถไฟขาลงไม่แวะจอด, ▲= รถไฟขาขึ้นไม่แวะจอด
ประเทศบราซิลในโอลิมปิกฤดูร้อน 1936
ประเทศบราซิล เข้าร่วมแข่งขันกีฬาโอลิมปิกฤดูร้อน ครั้งที่ 11 ค.ศ. 1936 (พ.ศ. 2479) ที่กรุงเบอร์ลิน ประเทศเยอรมนี ระหว่างวันที่ 1-16 สิงหาคม พ.ศ. 2479 คณะกรรมการโอลิมปิกแห่งชาติบราซิลเป็นผู้ทำหน้าที่ในการส่งนักกีฬาเข้าร่วมแข่งขันจำนวน 73 คน ใน 9 ชนิดกีฬา ผลการแข่งขันครั้งนี้ประเทศบราซิลไม่ได้รับเหรียญรางวัล
กรีฑา
ผลการแข่งขันดังนี้ :
เหตุเหยียบกันเสียชีวิตในพนมเปญ
เหตุเหยียบกันเสียชีวิตในพนมเปญ เกิดขึ้นเมื่อวันที่ 22 พฤศจิกายน พ.ศ. 2553 เมื่อมีประชาชนอย่างน้อย 347 คน ถูกเหยียบจนเสียชีวิตระหว่างเทศกาลน้ำในพนมเปญ ประเทศกัมพูชา มีรายงานว่ามีผู้ได้รับบาดเจ็บอีกอย่างน้อย 755 คน นายกรัฐมนตรีกัมพูชา ฮุน เซน ได้กล่าวว่า เหตุดังกล่าวเป็นโศกนาฏกรรมครั้งรุนแรงที่สุดของประเทศ นับตั้งแต่การปกครองของเขมรแดงระหว่างปี 2518-2522
เบื้องหลัง
เหตุดังกล่าวเกิดขึ้นในช่วงปลายเทศกาลน้ำซึ่งกินระยะเวลา 3 วัน เพื่อเฉลิมฉลองการสิ้นสุดของฤดูมรสุมและการเปลี่ยนทิศทางการไหลของแม่น้ำโตนเลสาบซึ่งเกิดขึ้นสองครั้งในหนึ่งปี  รายงานเบื้องต้นได้เสนอว่าผู้เข้าร่วมเทศกาลได้รวมตัวกันบริเวณเกาะพิช ("เกาะเพชร") ดินแดนส่วนที่ยื่นเข้าไปในโตนเลสาบ เพื่อดูการแข่งพายเรือและต่อด้วยการแสดงคอนเสิร์ต โดยมีประชาชนราว 4 ล้านคนเข้าร่วมเทศกาล
เหตุการณ์
เหตุเหยียบกันเสียชีวิตเริ่มขึ้นเมื่อเวลา 21.30 น. ตามเวลาท้องถิ่น (14.30 UTC) บนสะพานข้ามแม่น้ำ ถึงแม้ว่าพยานจะกล่าวว่ามีผู้ "ติดอยู่บนสะพาน" หลายชั่วโมงก่อนหน้าเหตุการณ์ดังกล่าว และเหยื่อไม่สามารถเคลื่อนที่ลงจากสะพานได้จนกระทั่งเกิดเหตุเหยียบกันเสียชีวิตแล้วมานานหลายชั่วโมง โฆษกรัฐบาลกัมพูชา เขียว กันหะริด กล่าวว่า เหตุเหยียบกันเสียชีวิตนี้เกิดขึ้นหลังจากเกิดความตื่นตกใจที่มีประชาชนจำนวนหนึ่งรู้สึกหมดสติบนเกาะที่มีผู้คนอยู่แออัดนี้ ทำให้มีผู้เสียชีวิต 347 คน และอีก 755 คนได้รับบาดเจ็บ ส่วนหนึ่งได้รับบาดเจ็บสาหัส และโรงพยาบาลท้องถิ่นหลายแห่งต้องรับมือกับผู้ป่วยจนเกินความจุ เนื่องจากปริมาณของเหยื่อ มีอยู่ช่วงหนึ่งที่ยอดผู้เสียชีวิตเพิ่มสูงขึ้นถึง 456 คน แต่วันที่ 25 พฤศจิกายน รัฐบาลได้ลดจำนวนผู้เสียชีวิตอย่างเป็นทางการลงเหลือ 347 คน ตามตัวเลขที่เสนอโดยรัฐมนตรีกิจการสังคม อิธซัมเฮง
พยานคนหนึ่งได้กล่าวว่าสาเหตุของเหตุเหยียบกันเสียชีวิตนี้มาจาก "มีคนบนสะพานมากเกินไป และคนที่อยู่บนปลายสะพานทั้งสองฝั่งก็ผลักกัน ซึ่งทำให้เกิดความตื่นตกใจในทันที การผลักกันทำให้คนที่อยู่ตรงกลางสะพานล้มลงกับพื้นและถูกเหยียบ" ในขณะที่พยายามหลีกเลี่ยงจากการโดนเหยียบ เขากล่าวว่ามีคนดึงสายไฟฟ้าลงมา ทำให้มีคนจำนวนมากเสียชีวิตจากการถูกไฟฟ้าช็อตด้วย คำกล่าวนี้ได้รับการสนับสนุนโดยแพทย์ที่ทำการรักษาผู้ป่วย ซึ่งกล่าวว่าการตายด้วยไฟฟ้าและการขาดอากาศหายใจเป็นสาเหตุหลักที่ทำให้มีผู้เสียชีวิตเป็นจำนวนมาก ถึงแม้ว่ารัฐบาลจะปฏิเสธคำกล่าวอ้างเกี่ยวกับการถูกไฟฟ้าช็อตก็ตาม
นักหนังสือพิมพ์จากพนมเปญโพสต์กล่าวว่า เหตุเหยียบกันเสียชีวิตดังกล่าวเกิดขึ้นจากการที่กำลังตำรวจฉีดน้ำใส่ผู้ที่อยู่บนสะพานเพื่อพยายามที่จะไล่ให้คนลงจากสะพานหลังจากสะพานเริ่มแกว่งไปมา แต่การกระทำดังกล่าวได้ทำให้เกิดความตื่นตกใจของผู้ที่ติดอยู่บนสะพาน
ปฏิกิริยา
นายกรัฐมนตรีกัมพูชา ฮุน เซน ได้กล่าวว่า "ด้วยเหตุการณ์อันน่าโศกสลดนี้ ผมต้องการจะแสดงความเสียใจต่อเหตุการณ์ที่เกิดขึ้นกับเพื่อนร่วมชาติ และสมาชิกครอบครัวของเหยื่อ" เขาได้สั่งให้มีการไต่สวนเหตุการณ์ดังกล่าว และประกาศให้วันที่ 25 พฤศจิกายน เป็นวันไว้อาลัยแห่งชาติ รัฐบาลประกาศว่าการสืบสวนจะดำเนินการโดยคณะกรรมการชุดพิเศษซึ่งจะแสดงหลักฐานและคำให้การของพยานถึงเหตุการณ์ดังกล่าว รายงานขั้นต้นของการสืบสวน ซึ่งออกมาเมื่อวันที่ 24 พฤศจิกายน แสดงว่าเหตุเหยียบกันเสียชีวิตดังกล่าวเกิดขึ้นจากการแกว่งไปมาของสะพาน ทำให้เกิดความตื่นตระหนกแก่ประชาชนจำนวนมากบนสะพาน
รัฐบาลประกาศจะจ่ายเงินจำนวนห้าล้านเรียล (1,250 ดอลลาร์สหรัฐ) ให้กับแต่ละครอบครัวของเหยื่อผู้เสียชีวิต เช่นเดียวกับการจ่ายเงินจำนวนหนึ่งล้านเรียล (250 ดอลลาร์สหรัฐ) ให้กับผู้ที่ได้รับบาดเจ็บ เมื่อวันที่ 24 พฤศจิกายน รัฐบาลประกาศว่ามีแผนที่จะสร้างสถูปเพื่อรำลึกถึงผู้เสียชีวิตในเหตุการณ์ดังกล่าว
วันที่ 23 พฤศจิกายน หนึ่งวันหลังจากเกิดเหตุ พระสงฆ์ราว 500 รูปได้เดินทางมายังสถานที่เกิดเหตุเหยียบกันเสียชีวิตเพื่อสวดมนต์ให้กับผู้ที่เสียชีวิต
ศูนย์เพื่อสิทธิมนุษยชนกัมพูชา (CCHR) ประกาศเมื่อวันที่ 1 ธันวาคม ว่า ทางศูนย์จะเริ่มต้นการสืบสวนของศูนย์เองในเหตุการณ์ที่เกิดขึ้น โอ วิรัก ประธานศูนย์ กล่าวว่า "ผมหวังว่ารัฐบาลจะทำการสืบสวนต่อไป ผมไม่คิดว่าการสืบสวนระยะเวลาเพียงสัปดาห์เดียวจะเพียงพอ"
ประเทศซาอุดีอาระเบียในโอลิมปิกเยาวชนฤดูร้อน 2018
ประเทศซาอุดีอาระเบีย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติซาอุดีอาระเบียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 9 คน ใน 6 ชนิดกีฬา ผลการแข่งขันครั้งนี้ประเทศซาอุดีอาระเบียได้รับเหรียญรางวัลแบ่งเป็น 1 เหรียญทอง 0 เหรียญเงิน และ 2 เหรียญทองแดง รวมทั้งหมด 3 เหรียญ
กีฬาวอลเลย์บอลในโอลิมปิกฤดูร้อน 1988
การแข่งขันวอลเลย์บอลในโอลิมปิกฤดูร้อน 1988 การแข่งขันแบ่งออกเป็น 2 ประเภท คือ ทีมชาย และ ทีมหญิง
เกนต์
เกนต์ (Ghent เดิม Gaunt), เคนต์ (Gent) หรือ ก็อง (Gand) เป็นเมืองที่ใหญ่ที่สุดและเป็นเมืองหลวงของจังหวัดฟลานเดอร์ตะวันออกในบริเวณเฟลมมิชของประเทศเบลเยียม เดิมตัวเมืองเริ่มจากการตั้งถิ่นฐานที่ปากแม่น้ำสเกลต์และแม่น้ำลูส ในยุคกลางเกนต์เป็นเมืองที่ใหญ่ที่สุดและมั่งคั่งที่สุดในตอนเหนือของยุโรป ในปัจจุบันเป็นเมืองท่าและเป็นที่ตั้งของมหาวิทยาลัยเกนต์
โอรูเปรตู
โอรูเปรตู (Ouro Preto, ทองดำ) เป็นเมืองในรัฐมีนัชเจไรช์ ประเทศบราซิล เป็นเมืองเหมืองแร่ทองคำในคริสต์ทศวรรษ 1700 เป็นศูนย์กลางการผลิตทองคำของบราซิลระหว่างคริสต์ทศวรรษที่ 18 มีการท่องเที่ยว มีสถาปัตยกรรมอาณานิคม ยูเนสโกได้ขึ้นทะเบียนเป็นแหล่งมรดกโลกเนื่องจากสถาปัตยกรรมบาโรกอันโดดเด่น เป็นแหล่งที่ค้นพบผลงานของอาเลย์ฌาจีญู (อังโตนียู ฟรังซิสกู ลิสโบอา) ประติมากรและสถาปนิกชาวบราซิล
เกนต์
ทุกปีเป็นเวลาสิบวัน เกนต์จะเป็นที่จัดงาน “เทศกาลเกนต์” ที่มีผู้เข้าร่วมงานราวสองล้านคน
ชูการ์ เรย์ เลนเนิร์ด
ชูการ์ เรย์ เลนเนิร์ด (Sugar Ray Leonard) ยอดนักชกชาวอเมริกันในทศวรรษที่ 80 เจ้าของตำแหน่งแชมป์โลก 5 รุ่น มีชื่อจริงว่า เรย์ ชาร์ลส์ เลนเนิร์ด (Ray Charles Leonard)
ประวัติ
เลนเนิร์ดเริ่มการชกมวยจากมวยสากลสมัครเล่นมาก่อน จนได้เป็นตัวแทนทีมชาติสหรัฐอเมริกาชกโอลิมปิคที่มอนทรีออล ประเทศแคนาดา และชนะเลิศได้เหรียญทองในรุ่นไลท์เวลเตอร์เวท
จากนั้นเลนเนิร์ดเริ่มต้นการชกมวยสากลอาชีพเป็นครั้งแรกในปีถัดมา จากการเทรนของ แองเจโล่ ดันดี เทรนเนอร์ระดับโลก อดีตเทรนเนอร์ของ มูฮัมหมัด อาลี จนได้ชิงแชมป์โลกครั้งแรกเมื่อวันที่ 30 พฤศจิกายน พ.ศ. 2522 ของสภามวยโลก (WBC) ในรุ่นเวลเตอร์เวท กับ วิลเฟรด เบนิเตซ นักมวยชาวปวยร์โตรีโก ที่ลาสเวกัส ผลการชกเลนเนิร์ดชนะทีเคโอ 15 ได้เป็นแชมป์โลกรุ่นแรก และเลนเนิร์ดก็สามารถป้องกันตำแหน่งไว้ได้ 1 ครั้ง เมื่อชนะน็อก เดฟ บอย กรีน ยกที่ 4 จากนั้น ก็เป็นฝ่ายแพ้คะแนน 15 ยก แก่ โรเบร์โต ดูรัน นักมวยจอมตะลุยชาวปานาเมียน เมื่อวันที่ 20 มิถุนายน พ.ศ. 2523 ที่มอนทรีออล แต่อีก 5 เดือนถัดมา เลนเนิร์ดก็เป็นฝ่ายเอาชนะดูรันแย่งแชมป์โลกกลับคืนมาได้ โดยที่ดูรันเป็นฝ่ายขอยอมแพ้เอง
เลนเนิร์ดคว้าแชมป์โลกในรุ่นที่ 2 โดยการเอาชนะทีเคโอยก 9 อายุบ กาลูเล เมื่อวันที่ 25 มิถุนายน พ.ศ. 2524 ได้เป็นแชมป์โลกของสมาคมมวยโลก (WBA) รุ่นซูเปอร์เวลเตอร์เวท แต่ไม่ได้ชกป้องกันตำแหน่งกับใครเลย เพราะเลนเนิร์ดต้องการที่จะชกกับ โธมัส เฮิร์นส์ อีกหนึ่งยอดนักชกที่กำลังมีฟอร์มร้อนแรงในขณะนั้น ซึ่งเฮิร์นส์เป็นเจ้าของแชมป์โลกสมาคมมวยโลก เวลเตอร์เวท จึงเป็นการล้มแชมป์เวลเตอร์สองสถาบัน ระหว่าง เลนเนิร์ด แชมป์โลกสภามวยโลก (WBC) สามารถชนะทีเคโอ​ยก 14 เฮิร์นส์ได้ที่เซซาร์ พาเลซ ลาสเวกัส ทำให้เลนเนิร์ดได้เป็นแชมป์โลกพร้อมกันถึง 2 สถาบัน จากนั้นเลนเนิร์ดก็ประกาศแขวนนวมไปเมื่อวันที่ 9 พฤศจิกายน พ.ศ. 2525
แต่แล้วในวันที่ 11 พฤษภาคม พ.ศ. 2528 เลนเนิร์ดก็หวนกลับคืนสู่วงการมวยอีกครั้ง โดยการชนะน็อกยก 9 เควิน โฮเวิร์ด นักมวยรุ่นน้องชาติเดียวกัน แม้จะเอาชนะน็อกได้ แต่ในครั้งนี้เลนเนิร์ดได้ถูกหมัดของโฮเวิร์ดชกลงไปให้กรรมการนับก่อนเป็นครั้งแรกในชีวิตการชกมวยด้วย
หลังจากการชกครั้งนี้ เลนเนิร์ดก็ประกาศแขวนนวมอีกครั้ง คราวนี้ยาวนานถึง 3 ปี แล้วจู่ ๆ เลนเนิร์ดก็กลับมาชกมวยอีกครั้ง โดยไม่ได้อุ่นเครื่องกับใครเลย และท้าชิงแชมป์โลกสภามวยโลก ในรุ่นมิดเดิลเวท กับ มาร์วิน แฮ็กเลอร์ ยอดนักชกอีกคนหนึ่งในรุ่นกลางของทศวรรษที่ 80
การชกกันของทั้งคู่ดำเนินไปจนถึงยกสุดท้าย ผลการชกปรากฏว่ากรรมการรวมคะแนนแล้วตัดสินให้เลนเนิร์ดเป็นฝ่ายชนะคะแนนไปโดยไม่เอกฉันท์ ทำให้เลนเนิร์ดได้ตำแหน่งแชมป์โลกในรุ่นที่ 3 แต่มีหลายความเห็นเห็นว่าแฮ็กเลอร์น่าจะเป็นฝ่ายชนะมากกว่า หลังจากชกครั้งนี้ มาร์วิน แฮ็กเลอร์ ก็ได้แขวนนวมไปอย่างถาวร โดยที่ไม่กลับมาชกมวยอีกเลย
สำหรับเลนเนิร์ดแล้ว ในครั้งต่อมาได้สร้างความประหลาดมากในวงการมวยโลก เมื่อขอขึ้นชกเดิมพันตำแหน่งแชมป์โลกพร้อมกันถึง 2 รุ่น กับ ดอนนี แลดอนเด นักมวยชาวแคนาเดียน โดยเป็นการชิงแชมป์โลกสภามวยโลกในรุ่นซูเปอร์มิดเดิลเวท ที่ว่างอยู่ และชิงแชมป์โลกรุ่นไลท์เฮฟวี่เวท ที่แลดอนเดเป็นแชมป์โลกอยู่ด้วย ซึ่งการชกในแบบนี้เป็นการชกในครั้งแรกและครั้งเดียวตราบจนถึงทุกวันนี้ของวงการมวยโลก ผลการชกปรากฏว่า เลนเนิร์ดเป็นฝ่ายเอาชนะทีเคโอ​ยก 9 แลดอนเด ไปได้  ซึ่งทำให้เลนเนิร์ดเป็นนักมวยคนที่ 2 ของโลกที่ได้แชมป์โลกถึง 5 รุ่น หลังการได้แชมป์โลกขององค์กรมวยโลก (WBO) รุ่นซูเปอร์มิดเดิลเวท ของ โธมัส เฮิร์นส์ เพียง 3 วันเท่านั้น
จากนั้นเลนเนิร์ดก็สละตำแหน่งแชมป์โลกไลท์เฮฟวีเวท ในอีก 8 วันต่อมา และชกป้องกันตำแหน่งแชมป์โลกซูเปอร์มิดเดิลเวท เอาไว้ 2 ครั้ง โดยเสมอกับ โธมัส เฮิร์นส์ 12 ยก ในแบบที่เลนเนิร์ดน่าจะแพ้มากกว่า เพราะเลนเนิร์ดถูกเฮิร์นส์ชกลงไปให้กรรมการนับ 8 ถึง 2 ครั้ง และอีกครั้งเมื่อเอาชนะคะแนน โรเบร์โต ดูรัน ไปได้ ก่อนจะแขวนนวมอีกครั้งในเดือนสิงหาคม พ.ศ. 2533
9 กุมภาพันธ์ พ.ศ. 2534 เลนเนิร์ดก็กลับมาชิงแชมป์โลกอีกครั้งของของสภามวยโลก (WBC) ในรุ่นซูเปอร์เวลเตอร์เวท กับ เทอร์รี นอร์ริส นักมวยอันตรายรุ่นน้องร่วมชาติ คราวนี้เลนเนิร์ดถูกนอริสถลุงอย่างหนัก และเป็นฝ่ายแพ้คะแนนไปอย่างขาดลอย และประกาศแขวนนวมอีกครั้ง ซึ่งครั้งนี้ไม่มีใครคิดว่าเลนเนิร์ดจะกลับมาชกมวยอีกแล้วอย่างแน่นอน
แต่เมื่อหลายปีผ่านไป ในวันที่ 1 มิถุนายน พ.ศ. 2540 เลนเนิร์ดก็หวนกลับมาสู่สังเวียนมวยอีกครั้ง โดยครั้งนี้พบกับ เอกตอร์ กามาโช นักมวยจอมลีลาชาวปวยร์โตรีกัน ซึ่งในขณะนั้นคามาโชเองก็อยู่ในปลายๆ ชีวิตการชกมวยแล้วเหมือนกัน
ผลการชกเลนเนิร์ดไม่อาจสู้อะไรได้กับคามาโชเลย และถูกถล่มอยู่ฝ่ายเดียวจนแพ้ทีเคโอ​ไปในยกที่ 5 เท่านั้น ในแบบที่ไม่เคยเป็นมาก่อนในชีวิต ซึ่งนี่คือการชกมวยครั้งสุดท้ายในชีวิตของเลนเนิร์ดอีกด้วย
ชูการ์ เรย์ เลนเนิร์ด (Sugar Ray Leonard) ได้ชื่อว่าเป็นยอดนักมวยในรุ่นกลางในทศวรรษที่ 80 ร่วมกับ โธมัส เฮิร์นส์, โรเบร์โต ดูรัน และ มาร์วิน แฮ็กเลอร์ ได้รับการยอมรับว่าเป็นนักมวยที่ชกอย่างชาญฉลาด เลนเนิร์ดไม่ใช่นักมวยประเภทหมัดหนักหรือบู๊ล้างผลาญ หากแต่เป็นมวยที่มีชั้นเชิงลีลา แต่ในหลายครั้งก็สามารถเอาชนะน็อกคู่ต่อสู้ได้อย่างเด็ดขาด ซึ่งชื่อหน้าคำว่า "ชูการ์ เรย์" นั้น เลนเนิร์ดนำมาจากชื่อของ ชูการ์ เรย์ โรบินสัน ยอดนักมวยในรุ่นมิดเดิลเวทกลางทศวรรษที่ 50 ซึ่งในปี พ.ศ. 2549 ได้ถูกจัดให้เป็นนักมวยที่เก่งที่สุดในโลกตลอดกาล และในส่วนของเลนเนิร์ดนั้น เขาถูกจัดให้อยู่ในอันดับ 6 ด้วยเช่นกัน
สหพันธ์เทเบิลเทนนิสนานาชาติ
สหพันธ์เทเบิลเทนนิสนานาชาติ (International Table Tennis Federation, ITTF) หน่วยงานกํากับดูแลการกีฬาของทุกสมาคมเทเบิลเทนนิสระดับชาติทั้งหมด มีบทบาทหน้าที่ในการกำกับดูแลกฎและข้อบังคับรวมถึงการค้นคว้าพัฒนาเทคโนโลยีสำหรับกีฬาเทเบิลเทนนิส สหพันธ์ยังมีหน้าที่รับผิดชอบจัดการแข่งขันในระดับนานาชาติมากมาย รวมถึง การแข่งขันเทเบิลเทนนิสชิงแชมป์โลก ที่ดำเนินมาตั้งแต่ ค.ศ. 1926
ชูการ์ เรย์ เลนเนิร์ด
การปรากฏตัวผ่านสื่อ
เลนเนิร์ดได้ทำงานเป็นที่ปรึกษาใน ค.ศ. 2011 ในภาพยนตร์หุ่นยนต์เรื่อง ศึกหุ่นเหล็กกำปั้นถล่มปฐพี
ปลาทูแขก
ปลาทูแขก (mackerel scad, round scad, horse mackerel) เป็นปลาทะเลสกุลหนึ่ง ใช้ชื่อสกุลว่า Decapterus (/ดี-แคป-เท-รัส/) จัดอยู่ในวงศ์ปลาหางแข็ง (Carangidae)
สหพันธ์เทเบิลเทนนิสนานาชาติ
สหพันธ์ระดับชาติ
สหพันธ์เทเบิลเทนนิสนานาชาติ ปัจจุบันมีสมาคมระดับชาติเป็นสมาชิก 226 แห่ง
ปลาทูแขก
มีรูปร่างเรียวยาว แต่ตัวกลมเนื้อหนาแน่น มีเกล็ดหนามแข็งที่โคนหางอันเป็นเอกลักษณะเฉพาะตัวของปลาในวงศ์ปลาหางแข็ง ดูเผิน ๆ คล้ายกับปลาลัง (Rastrelliger kanagurta) หรือปลาทูปากจิ้งจก (R. faughni) ที่อยู่ในวงศ์ปลาอินทรี (Scombridae)
เป็นปลาที่อาศัยอยู่รวมเป็นฝูง พบกระจายพันธุ์ทั่วโลก เป็นปลาเศรษฐกิจที่สำคัญ แต่รับประทานสดจะไม่อร่อย จึงนิยมใช้ทำปลากระป๋องแทนปลาซาร์ดีนหรือปลาทู
การจำแนก
ปัจจุบันมีปลาทูแขก 10 หรือ 12 ชนิด ที่ได้รับการยอมรับว่าอยู่ในสกุลนี้:
ติกรีต
ติกรีต (تِكْرِيت, ; Tagrīṯ ) เป็นนครในประเทศอิรัก ตั้งอยู่ทางตะวันตกเฉียงเหนือของแบกแดดที่ 140 km และทางตะวันออกเฉียงใต้ของโมซูล 220 km โดยเป็นเมืองศูนย์กลางของเขตผู้ว่าการเศาะลาฮุดดีน  นครนี้มีประชากรประมาณ 160,000 คน
เดิมเคยเป็นป้อมในสมัยอัสซีเรีย ติกรีตเป็นสถานที่เกิดของเศาะลาฮุดดีนกับซัดดัม ฮุสเซน และยังเป็นฐานอำนาจของเขาจนกระทั่งการบุกครองอิรักที่นำโดยสหรัฐใน ค.ศ. 2003 หลังจากนั้น นครนี้กลายเป็นพื้นที่ความขัดแย้ง โดยช่วงที่มีความขัดแย้งสูงสุดคือยุทธการที่ติกรีตครั้งที่สองที่เกิดขึ้นตั้งแต่เดือนมีนาคมถึงเมษายน ค.ศ. 2015 ซึ่งทำให้มีพลเมืองพลัดถิ่น 28,000 คน รัฐบาลอิรักยึดพื้นที่นี้คืนจากรัฐอิสลามอิรักและลิแวนต์ในวันที่ 31 มีนาคม ค.ศ. 2015 และอยู่ในความสงบนับแต่นั้นมา
ภูมิอากาศ
นครนี้มีสภาพภูมิอากาศทะเลทรายร้อน (BWh) ตามการแบ่งเขตภูมิอากาศแบบเคิพเพิน
เอเอฟซีแชมเปียนส์ลีก 2015 รอบแบ่งกลุ่ม
รอบแบ่งกลุ่มของการแข่งขันเอเอฟซีแชมเปียนส์ลีก 2015 จะลงเล่นตั้งแต่วันที่ 24 กุมภาพันธ์ ถึง 6 พฤษภาคม 2558. มีทีมที่เข้าร่วมการแข่งขันทั้งสิ้น 32 ทีมในรอบแบ่งกลุ่ม.
การจับสลาก
32 ทีมประกอบด้วย (16 ทีมจากโซนเอเชียตะวันตก, 16 ทีมจากโซนเอเชียตะวันออก) จะได้ผ่านเข้าสู่การจับสลากรอบแบ่งกลุ่ม, ซึ่งรวมกับ 24 ทีมที่ผ่านเข้ารอบคัดเลือกโดยอัตโนมัติและแปดทีมจากผู้ชนะ รอบคัดเลือกเพลย์ออฟ:
รูปแบบการแข่งขัน
ในรอบแบ่งกลุ่ม, แต่ละกลุ่มจะลงเล่นเกมเหย้าและเยือน. แชมป์และรองแชมป์ของแต่ละกลุ่มจะได้ผ่านเข้าไปเล่นใน รอบ 16 ทีมสุดท้าย.
กลุ่ม
แมตช์การแข่งขันจะมีวันที่ 24–25 กุมภาพันธ์, 3–4 มีนาคม, 17–18 มีนาคม, 7–8 เมษายน, 21–22 เมษายน, และ 5–6 พฤษภาคม 2558.
กลุ่ม เอ
<div id="เปอร์เซโปลิส พบ เลกห์วียา"> <div id="อัล-นาเซอร์ พบ บุนยอดกอร์">
<div id="บุนยอดกอร์ พบ เปอร์เซโปลิส"> <div id="เลกห์วียา พบ อัล-นาสเซอร์">
<div id="บุนยอดกอร์ พบ เลกห์วียา"> <div id="อัล-นาสเซอร์ พบ เปอร์เซโปลิส">
<div id="เปอร์เซโปลิส พบ อัล-นาสเซอร์"> <div id="เลกห์วียา พบ บุนยอดกอร์">
<div id="อัล-นาสเซอร์ พบ เลกห์วียา"> <div id="เปอร์เซโปลิส พบ บุนยอดกอร์">
กลุ่ม บี
<div id="ปักห์ตากอร์ พบ เนฟต์ เตหะราน"> <div id="อัล-อิน พบ อัล-ชาบับ">
<div id="เนฟต์ เตหะราน พบ อัล-อิน"> <div id="อัล-ชาบับ พบ ปักห์ตากอร์">
<div id="ปักห์ตากอร์ พบ อัล-อิน"> <div id="เนฟต์ เตหะราน พบ อัล-ชาบับ">
<div id="อัล-อิน พบ ปักห์ตากอร์"> <div id="อัล-ชาบับ พบ เนฟต์ เตหะราน">
<div id="เนฟต์ เตหะราน พบ ปักห์ตากอร์"> <div id="อัล-ชาบับ พบ อัล-อิน">
<div id="ปักห์ตากอร์ พบ อัล-ชาบับ"> <div id="อัล-อิน พบ เนฟต์ เตหะราน">
กลุ่ม ซี
<div id="ฟูลอัด พบ อัล-ซาดด์"> <div id="อัล-ฮิลาล พบ โลโคโมทีฟ ทาชเคนท์">
<div id="โลโคโมทีฟ ทาชเคนท์ พบ ฟูลอัด"> <div id="อัล–ซาดด์ พบ อัล-ฮิลาล">
<div id="ฟูลอัด พบ อัล-ฮิลาล"> <div id="อัล-ซาดด์ พบ โลโคโมทีฟ ทาชเคนท์">
<div id="โลโคโมทีฟ ทาชเคนท์ พบ อัล-ซาดด์"> <div id="อัล-ฮิลาล พบ ฟูลอัด">
<div id="โลโคโมทีฟ ทาชเคนท์ พบ อัล-ฮิลาล"> <div id="อัล-ซาดด์ พบ ฟูลอัด">
<div id="ฟูลอัด พบ โลโคโมทีฟ ทาชเคนท์"> <div id="อัล-ฮิลาล พบ อัล-ซาดด์">
กลุ่ม ดี
<div id="แทรกเตอร์ ซาซี พบ อัล-อาห์ลี (ยูเออี)"> <div id="อัล-อาห์ลี (ซาอุดิอาระเบีย) พบ นาซาฟ ควาร์ชี">
<div id="อัล-อาห์ลี (ยูเออี) พบ นาซาฟ ควาร์ชี"> <div id="อัล-อาห์ลี (ซาอุดิอาระเบีย) พบ แทรกเตอร์ ซาซี">
<div id="แทรกเตอร์ ซาซี พบ อัล-อาห์ลี (ซาอุดิอาระเบีย)"> <div id="นาซาฟ ควาร์ชี พบ อัล-อาห์ลี (ยูเออี)">
<div id="แทรกเตอร์ ซาซี พบ นาซาฟ ควาร์ชี"> <div id="อัล-อาห์ลี (ซาอุดิอาระเบีย) พบ อัล-อาห์ลี (ยูเออี)">
<div id="อัล-อาห์ลี (ยูเออี) พบ แทรกเตอร์ ซาซี"> <div id="นาซาฟ ควาร์ชี พบ อัล-อาห์ลี (ซาอุดิอาระเบีย)">
กลุ่ม อี
<div id="ช็อนบุก ฮุนได มอเตอส์ พบ คะชิวะ เรย์โซล"> <div id="บีคาเม็กซ์ บินห์ เดือง พบ ชานตง ลู่เหนิง ไต้ชาน">
<div id="ชานตง ลู่เหนิง ไต้ชาน พบ ช็อนบุก ฮุนได มอเตอส์"> <div id="คะชิวะ เรย์โซล พบ บีคาเม็กซ์ บินห์ เดือง">
<div id="คะชิวะ เรย์โซล พบ ชานตง ลู่เหนิง ไต้ชาน"> <div id="ช็อนบุก ฮุนได มอเตอส์ พบ บีคาเม็กซ์ บินห์ เดือง">
<div id="ชานตง ลู่เหนิง ไต้ชาน พบ คะชิวะ เรย์โซล"> <div id="บีคาเม็กซ์ บินห์ เดือง พบ ช็อนบุก ฮุนได มอเตอส์">
<div id="คะชิวะ เรย์โซล พบ ช็อนบุก ฮุนได มอเตอส์"> <div id="ชานตง ลู่เหนิง ไต้ชาน พบ บีคาเม็กซ์ บินห์ เดือง">
<div id="ช็อนบุก ฮุนได มอเตอส์ พบ ชานตง ลู่เหนิง ไต้ชาน"> <div id="บีคาเม็กซ์ บินห์ เดือง พบ คะชิวะ เรย์โซล">
กลุ่ม เอฟ
<div id="กัมบะ โอซะกะ พบ กว่างโจว อาร์แอนด์เอฟ"> <div id="บุรีรัมย์ ยูไนเต็ด พบ ซองนัม เอฟซี">
<div id="ซองนัม เอฟซี พบ กัมบะ โอซะกะ"> <div id="กว่างโจว อาร์แอนด์เอฟ พบ บุรีรัมย์ ยูไนเต็ด">
<div id="ซองนัม เอฟซี พบ กว่างโจว อาร์แอนด์เอฟ"> <div id="บุรีรัมย์ ยูไนเต็ด พบ กัมบะ โอซะกะ">
<div id="ซองนัม เอฟซี พบ บุรีรัมย์ ยูไนเต็ด"> <div id="กว่างโจว อาร์แอนด์เอฟ พบ กัมบะ โอซะกะ">
<div id="กัมบะ โอซะกะ พบ ซองนัม เอฟซี"> <div id="บุรีรัมย์ ยูไนเต็ด พบ กว่างโจว อาร์แอนด์เอฟ">
กลุ่ม จี
<div id="บริสเบน โรอาร์ พบ ปักกิ่ง กั๋วอัน"> <div id="ซูวอน ซัมซุง บลูวิงส์ พบ อุราวะ เรด ไดมอนด์ส">
<div id="อุราวะ เรด ไดมอนด์ส พบ บริสเบน โรอาร์"> <div id="ปักกิ่ง กั๋วอัน พบ ซูวอน ซัมซุง บลูวิงส์">
<div id="ปักกิ่ง กั๋วอัน พบ อุราวะ เรด ไดมอนด์ส"> <div id="บริสเบน โรอาร์ พบ ซูวอน ซัมซุง บลูวิงส์">
<div id="อุราวะ เรด ไดมอนด์ส พบ ซูวอน ซัมซุง บลูวิงส์"> <div id="ปักกิ่ง กั๋วอัน พบ บริสเบน โรอาร์">
<div id="บริสเบน โรอาร์ พบ อุราวะ เรด ไดมอนด์ส"> <div id="ซูวอน ซัมซุง บลูวิงส์ พบ ปักกิ่ง กั๋วอัน">
กลุ่ม เอช
<div id="คะชิมะ แอนท์เลอร์ส พบ เวสเทิร์น ซิดนีย์ วันเดอเรอส์"> <div id="กว่างโจว เอเวอร์แกรนด์ เต๋าเป่า พบ เอฟซี โซล">
<div id="เวสเทิร์น ซิดนีย์ วันเดอเรอส์ พบ กว่างโจว เอเวอร์แกรนด์ เต๋าเป่า"> <div id="เอฟซี โซล พบ คะชิมะ แอนท์เลอร์ส">
<div id="เอฟซี โซล พบ เวสเทิร์น ซิดนีย์ วันเดอเรอส์"> <div id="กว่างโจว เอเวอร์แกรนด์ เต๋าเป่า พบ คะชิมะ แอนท์เลอร์ส">
<div id="เวสเทิร์น ซิดนีย์ วันเดอเรอส์ พบ เอฟซี โซล"> <div id="คะชิมะ แอนท์เลอร์ส พบ กว่างโจว เอเวอร์แกรนด์ เต๋าเป่า">
<div id="เวสเทิร์น ซิดนีย์ วันเดอเรอส์ พบ คะชิมะ แอนท์เลอร์ส"> <div id="เอฟซี โซล พบ กว่างโจว เอเวอร์แกรนด์ เต๋าเป่า">
<div id="กว่างโจว เอเวอร์แกรนด์ เต๋าเป่า พบ เวสเทิร์น ซิดนีย์ วันเดอเรอส์"> <div id="คะชิมะ แอนท์เลอร์ส พบ เอฟซี โซล">
โยกัง (ขนม)
โยกัง เป็นวางาชิ (ขนมญี่ปุ่น) ที่ทำจากถั่วแดงกวน วุ้น และน้ำตาล มักจำหน่ายในรูปทรงสี่เหลี่ยมและหั่นรับประทานเป็นชิ้น มีสองชนิดหลัก ๆ คือ เนริโยกัง (煉羊羹, Neriyōkan) และ มิซูโยกัง (水羊羹, mizuyōkan) คำว่า "มิซุ" มีความหมายว่า "น้ำ" แสดงว่าใช้น้ำในการทำมากกว่าปกติ มิซูโยกังมักนำมาแช่เย็นและรับประทานในฤดูร้อน
ชนิด
แม้ว่าโดยทั่วไปแล้วโยกังที่พบในญี่ปุ่นและต่างประเทศจะทำจากถั่วแดงกวน แต่โยกังที่ทำจากถั่วขาวกวน ก็พบได้ทั่วไปเช่นกัน โยกังชนิดนี้มีสีน้ำนมและโปร่งแสง มีรสชาติอ่อนกว่าโยกังที่ทำจากถั่วแดงกวน ด้วยเหตุนี้จึงสามารถแต่งกลิ่นและแต่งสีได้โดยใช้มัจจะ (ผงชาเขียว)
นอกจากนี้ โยกังยังอาจมีส่วนผสมด้วยเกาลัดสับ ลูกพลับ ถั่วอาซูกิเชื่อมทั้งเมล็ด มะเดื่อ และ มันเทศ (อิโมโยกัง) และส่วนผสมอื่น ๆ น้ำตาลยังสามารถแทนที่ด้วยน้ำผึ้ง น้ำตาลทรายแดง หรือกากน้ำตาล เพื่อเปลี่ยนรสชาติของโยกังที่ปรุง นอกจากนี้ยังมี ชิโอโยกัง ซึ่งใช้เกลือในปริมาณเล็กน้อย
ประวัติ
เดิมโยกังเป็นเยลลี่จีนทำจากเจลาตินที่ได้มาจากเนื้อแกะต้ม คำว่า "โยกัง" มีความหมายตามตัวอักษรว่า "ซุปแกะข้น" (羊 แกะ + 羹 เกิง หรือซุปข้น) เผยแพร่ให้เป็นที่รู้จักในประเทศญี่ปุ่นโดยชาวพุทธนิกายเซนในยุคคามากูระและยุคมูโรมาจิ ราวปี ค.ศ. 1191 เนื่องจากศาสนาพุทธห้ามการฆ่าสัตว์ จึงเปลี่ยนจากเจลาตินจากสัตว์มาเป็นแป้งสาลีและถั่วอาซูกิ วุ้นถูกนำมาใช้ในโยกังหลังจากถูกค้นพบในราวปี ค.ศ. 1658 ในประเทศญี่ปุ่น รูปแบบนี้กลายเป็นพื้นฐานของโยกังสมัยใหม่ หนึ่งในขนมญี่ปุ่นที่ได้รับความนิยมมากที่สุด มีการพัฒนาเพิ่มเติมในช่วงยุคเอโดะ เนื่องจากน้ำตาลมีจำหน่ายมากขึ้น สามารถเก็บไว้ได้นานโดยไม่ต้องแช่เย็นเว้นแต่เปิดบรรจุภัณฑ์ และเป็นกลายสินค้าของขวัญชิ้นหลัก
สาธารณรัฐโบลิเวียในโอลิมปิกฤดูร้อน 1936
ประเทศโบลิเวีย เข้าร่วมแข่งขันกีฬาโอลิมปิกฤดูร้อน ครั้งที่ 11 ค.ศ. 1936 (พ.ศ. 2479) ที่กรุงเบอร์ลิน ประเทศเยอรมนี ระหว่างวันที่ 1-16 สิงหาคม พ.ศ. 2479 คณะกรรมการโอลิมปิกแห่งชาติโบลิเวียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 1 คน ใน 1 ชนิดกีฬา ผลการแข่งขันครั้งนี้ประเทศโบลิเวียไม่ได้รับเหรียญรางวัล
ไมโครซอฟท์แมธ
ไมโครซอฟท์แมธ (Microsoft Math) เป็นโปรแกรมการศึกษา ออกแบบมาสำหรับ Microsoft Windows ช่วยให้ผู้ใช้แก้ปัญหาคณิตศาสตร์และวิทยาศาสตร์ โดยตั้งเป้าหมายหลักเป็นเครื่องมือเรียนรู้สำหรับนักเรียน โปรแกรมนี้พัฒนาและบำรุงรักษาโดยไมโครซอฟท์
ลมสุริยะ
ลมสุริยะ (solar wind) คือ กระแสของอนุภาคประจุไฟฟ้าที่ถูกปล่อยออกมาจากชั้นบรรยากาศชั้นนอกของดวงอาทิตย์สู่อวกาศ จึงมีชื่อในทฤษฎีว่า สุริยะ ส่วนใหญ่ประกอบด้วยอิเล็กตรอนและโปรตอน ซึ่งมีพลังงานเฉลี่ยอยู่ระหว่าง 10-100 eV กระแสอนุภาคเหล่านี้มีอุณหภูมิและความเร็วที่แตกต่างกันออกไปตามช่วงเวลา กระแสอนุภาคจะหลุดออกพ้นจากแรงโน้มถ่วงของดวงอาทิตย์ได้เนื่องจากมีพลังงานจลน์และอุณหภูมิโคโรนาที่สูงมาก
ลมสุริยะทำให้เกิดเฮลิโอสเฟียร์ คือฟองอากาศขนาดใหญ่ในมวลสารระหว่างดาวที่ครอบคลุมระบบสุริยะเอาไว้ ลมสุริยะยังทำให้เกิดปรากฏการณ์อื่นที่เกี่ยวข้องได้แก่ พายุแม่เหล็กโลก (geomagnetic storm) ซึ่งเป็นต้นเหตุทำให้ไฟฟ้าบนโลกใช้การไม่ได้บางครั้งบางคราว, ออโรรา (หรือปรากฏการณ์แสงเหนือ-แสงใต้) และหางพลาสมาของดาวหางที่จะชี้ออกไปจากดวงอาทิตย์เสมอ
ฟลักซ์แม่เหล็ก
ฟลักซ์แม่เหล็ก  (magnetic flux) คือปริมาณเส้นแรงแม่เหล็กหรือจำนวนของเส้นแรงแม่เหล็กที่พุ่งจากขั้วหนึ่งไปยังขั้วหนึ่ง ของแท่งแม่เหล็ก มีหน่วยเป็น เวเบอร์ (Weber,Wb)
ความหนาแน่นฟลักซ์แม่เหล็ก หรือ ความเข้มของสนามแม่เหล็ก (Magnetic flux densit) คือ จำนวนเส้นแรงแม่เหล็กต่อหน่วย พื้นที่ที่เส้นแรงแม่เหล็กตกตั้งฉากเป็นปริมาณเวกเตอร์ มีหน่วยเป็น Wb/m2หรือ เทสลา (Tesla,T) จากนิยามจะได้ว่า
B=Φ/A
B คือ ความหนาแน่นฟลักซ์แม่เหล็ก หรือ มีหน่วยเป็นWb/m2 หรือ เทสลา (T)
Φ คือ ฟลักซ์แม่เหล็ก มีหน่วยเป็น Wb
A คือ พื้นที่ที่ตกตั้งฉาก มีหน่วยเป็น ตารางเมตร (m2)
ฟองเต้าหู้
ฟองเต้าหู้ (Tofu skin, Yuba, beancurd skin, beancurd sheet หรือ beancurd robes) เป็นผลิตภัณฑ์อาหารที่ทำจากถั่วเหลือง ระหว่างการต้มน้ำเต้าหู้ในกระทะก้นตื้น แผ่นฟิล์มหรือผิวที่ประกอบด้วยสารประกอบเชิงซ้อนของโปรตีน-ลิพิดจากถั่วเหลืองจะก่อตัวขึ้นบนพื้นผิวของเหลว แผ่นฟิล์มจะถูกรวบรวมและทำให้แห้งเป็นแผ่นสีเหลืองที่เรียกว่าฟองเต้าหู้  เนื่องจากฟองเต้าหู้ไม่ได้ผลิตโดยใช้สารก่อการจับตัวเป็นก้อน โดยหลักการแล้วฟองเต้าหู้จึงไม่ใช่เต้าหู้ แต่ก็มีเนื้อสัมผัสและรสชาติที่คล้ายคลึงกับผลิตภัณฑ์เต้าหู้บางชนิด
มหาชนบท
มหาชนบท (महाजनपद) ประกอบด้วย 16 อาณาจักรหรือแคว้นในอินเดียโบราณ ในสมัยพุทธกาล หรือระหว่าง 600 ถึง 400 ปีก่อนคริสตกาล โดยมีสองแห่งที่มีความเป็นไปได้ว่าเป็นสาธารณรัฐ (ganatantras) และที่อื่นปกครองโดยระบบกษัตริย์ ในอังคุตตรนิกายได้กล่าวถึง 16 อาณาจักรและแคว้นนี้อยู่บ่อยครั้ง ที่มีความเจริญรุ่งเรืองขยายไปถึงแคว้นคันธาระทางทิศตะวันตกเฉียงเหนือ ไปถึงแคว้นอังคะทางทิศตะวันออกของอนุทวีปอินเดีย และรวมถึงบางส่วนแถบเทือกเขาวินธยะ ก่อนยุครุ่งเรืองของศาสนาพุทธในประเทศอินเดีย
ในช่วง 600 ถึง 500 ปีก่อนคริสตกาล ถือเป็นจุดเปลี่ยนของประว้ติศาสตร์อินเดียช่วงแรก กล่าวคือ มีการเกิดนครใหญ่ ๆ แห่งแรก ๆ ของอินเดีย หลังจากการล่มสลายของอารยธรรมลุ่มแม่น้ำสินธุ รวมถึงความเจริญรุ่งเรืองของขบวนการสมณะ (รวมถึงศาสนาพุทธและศาสนาเชน) ที่เข้ามาแข่งขันกับความเชื่อดั้งเดิมของยุคพระเวท
ภาพรวม
แคว้นหรืออาณาจักรใหญ่ ๆ รวม 16 แคว้น ปรากฏชื่อตามบาลีอุโบสถสูตร แห่งติกนิบาต อังคุตตรนิกาย พระสุตตันตปิฎก ดังนี้
ดยุกแห่งเคนต์
ดยุกแห่งเคนต์ (Duke of Kent) เป็นบรรดาศักดิ์ชั้นดยุกมาตั้งแต่สมัยอาณาจักรบริเตนใหญ่ และสหราชอาณาจักร โดยครั้งล่าสุดมีการพระราชทานบรรดาศักดิ์นี้ให้แก่พระราชโอรสพระองค์ที่ 4 ของพระเจ้าจอร์จที่ 5 และตั้งแต่ปีค.ศ. 1942 เป็นต้นมา บรรดาศักดิ์นี้ได้พระราชทานให้กับเจ้าชายเอ็ดเวิร์ด (ประสูติเมื่อปีค.ศ. 1935) โดยทรงเป็นพระญาติชั้นที่ 1 ของสมเด็จพระราชินีนาถเอลิซาเบธที่ 2
ประวัติศาสตร์
บรรดาศักดิ์ที่มีความเกี่ยวข้องกับเมืองเคนต์นั้นปรากฏครั้งแรกตั้งแต่สมัยราชอาณาจักรเคนต์ ซึ่งถือเป็นหนึ่งในเจ็ดอาณาจักรของแองโกล-แซ็กซอนซึ่งในภายหลังได้ถูกผนวกเข้ากับราชอาณาจักรอังกฤษ โดยปรากฏหลักฐานของพระมหากษัตริย์ที่ปกครองตั้งแต่ค.ศ. 449 และภายหลังในปีค.ศ. 825 ราชอาณาจักรเคนต์ได้ถูกตีแตกโดยพระเจ้าเอ็กเบิร์ตแห่งเวสเซ็กส์ เคนต์จึงกลายมาเป็นเมืองในปกครองของเวสเซ็กซ์ และจึงถูกปกครองโดยพระมหากษัตริย์ของเวสเซ็กส์แทน โดยอิสสริยยศของพระมหากษัตริย์แห่งเคนต์ได้กลายมาเป็นอิสสริยยศสำหรับองค์รัชทายาท โดยเจ้าชายเอเธลวูลฟ์ ซึ่งเป็นพระโอรสพระองค์ใหญ่ของพระเจ้าเอ็กเบิร์ตแห่งเวสเซ็กส์ ได้รับการราชาภิเษกเป็นกษัตริย์แห่งเคนต์ในปีค.ศ. 825 ต่อมาในค.ศ. 860 ราชอาณาจักรเคนต์ได้สูญเสียสถานะของราชอาณาจักรไปโดยสิ้นเชิงภายหลังจากการผนวกรวมเป็นส่วนหนึ่งของราชอาณาจักรเวสเซกซ์
ดยุกแห่งเคนต์
บรรดาศักดิ์ดยุกแห่งเคนต์ ได้มีการนำมาพระราชทานถึงสามสมัย โดยในสมัยแรกคือปีค.ศ. 1710 สมัยที่สองคือค.ศ. 1799 โดยผนวกเข้ากับสแตรธเอิร์น และสมัยปัจจุบันในปีค.ศ. 1934 โดยก่อนหน้านี้ได้มีการใช้เป็นบรรดาศักดิ์เอิร์ลแห่งเคนต์แทน
ประตูซีเหอ
ประตูซีเหอ (แมนจู: ijishūn hūwaliyambure duka; Gate of Glorious Harmony หรือ Gate of Xihe) หรือ ซีเหอเหมิน (Xihemen) เป็นประตูที่ตั้งอยู่บนถนนกลางของเขตพระราชฐานชั้นนอกของพระราชวังต้องห้าม อยู่ที่ด้านนอกของประตูไท่เหอและอยู่ทางตะวันออกฝั่งตรงข้ามกับประตูเสียเหอ ประตูนี้สร้างขึ้นครั้งแรกในปีที่ 18 ของรัชสมัยหย่งเล่อ (1420) และได้ชื่อว่า ประตูแห่งการเชื่อฟังทางขวา อาคารปัจจุบันสร้างขึ้นในปีที่ 23 ของรัชสมัยเฉียนหลง (1758)
โรงเรียนป่วนนักเรียนเป๋อ
อาสึมังกะไดโอ โรงเรียนป่วนนักเรียนเป๋อ เป็นการ์ตูนญี่ปุ่น ที่ได้รับความนิยม เรื่องราวเกี่ยวกับชีวิตเด็กสาว ม.ปลาย ที่ใช้ชีวิตอยู่ด้วยกันเป็นกลุ่ม ที่รวมสาวน้อยที่มีเอกลักษณ์เฉพาะตัว ด้วยมุขตลกชวนขัน ตามภาษาเด็กๆ ได้แสดงออกมาในรูปแบบการ์ตูนสี่ช่อง ทำให้น่าติดตาม และหัวเราะได้ตลอดเวลา
คำว่า อาสึมังกะไดโอ (あずまんが大王)  ที่เป็นชื่อเรื่อง เป็นคำที่เป็นการเล่นคำ จากชื่อนักเขียนคือ คิโยฮิโกะ อะสึมะ โดยเอาชื่อสกุลของเขา อะสึมะ (あずま) มารวมกับคำว่า มังงะ (漫画 ที่แปลว่า การ์ตูนที่เป็นหนังสือ) และคำว่า ไดโอ (大王 ที่แปลว่าพระราชา) รวมแล้วหมายถึง อะสึมะราชาแห่งการ์ตูน แต่เนื่องจากการ์ตูนเรื่องนี้ตีพิมพ์ในนิตยสารการ์ตูนรายเดือน เด็งเงคิไดโอ (月刊コミック電撃大王) จึงสันนิษฐานว่า คำแปลอาจเป็น "การ์ตูนของอาสึมะ ในนิตยสารเด็งเงคิไดโอ"
ภาพยนตร์การ์ตูน
อาสึมังกะไดโอ ฉบับภาพยนตร์การ์ตูน ในประเทศญี่ปุ่น ได้ออกอากาศทางช่อง ทีวีโตเกียว ตั้งแต่ เดือนเมษายน ถึงเดือนกันยายน พ.ศ. 2545
ตำบลวังอิทก
วังอิทก เป็นตำบลแห่งหนึ่งในอำเภอบางระกำ จังหวัดพิษณุโลก
การปกครอง
แบ่งเป็น 11 หมู่บ้าน ได้แก่
ถนนประดิพัทธ์
ถนนประดิพัทธ์ เป็นถนนที่เชื่อมระหว่างแขวงถนนนครไชยศรี เขตดุสิต กับแขวงพญาไท เขตพญาไท กรุงเทพมหานคร มีขนาดของความกว้างถึง 4 ช่องจราจร มีความยาวประมาณ 2 กิโลเมตร ต้นถนนเริ่มต้นจากทางแยกสะพานแดง ท้ายถนนคือทางแยกสะพานควายบริเวณย่านสะพานควาย ชื่อถนนประดิพัทธ์ตั้งชื่อตามพระยาประดิพัทธภูบาล (คอยู่เหล ณ ระนอง)
ประวัติ
ในอดีตบริเวณนี้เป็นทุ่ง ต่อมาในสมัยพระบาทสมเด็จพระมงกุฎเกล้าเจ้าอยู่หัว มีการตั้งหน่วยงานทหารจำนวนมากบริเวณทิศเหนือของเขตดุสิตและอยู่ทางทิศตะวันตกของแขวงสามเสนใน (หรือแขวงพญาไทในปัจจุบัน) หลังการเปลี่ยนแปลงการปกครองนายทหารเข้ามาอยู่อาศัยบริเวณนี้รวมถึงบริเวณใกล้เคียงอย่างซอยราชครูและอารีย์
บริเวณทางรถไฟสายเหนือตัดกับถนนประดิพัทธ์ เป็นจุดสำคัญทางประวัติศาสตร์ เป็นที่นัดหมายผู้นำทหารของคณะผู้ก่อการเปลี่ยนแปลงการปกครอง ตอนเช้ามืดเวลา 05.00 น. ของวันที่ 24 มิถุนายน พ.ศ. 2475 ตามที่ปรากฏใน บันทึกการปฏิวัติ 24 มิถุนายน 2475 ของพันเอกพระยาทรงสุรเดช เพราะจุดนี้เป็นจุดเป้าหมายของคณะที่จะเข้าไปจู่โจมยึดกำลังอาวุธยุทโธปกรณ์และขนกำลังพลก็อยู่บนถนนทหาร โดยในช่วงเวลานั้นบริเวณนี้น่าจะเปลี่ยวมาก ในช่วง พ.ศ. 2505–2510 ย่านนี้ก็ยังไม่ค่อยมีคนอาศัยอยู่มากนัก
ปัจจุบัน สองข้างทางเป็นตึกแถวอาคารพาณิชย์เกือบตลอดเส้นทาง โดยอาคารพาณิชย์ทั้งสองข้างทางนั้นเปิดเป็นร้านอาหาร ร้านทอง ธนาคาร ฯลฯ
รายชื่อประเทศเรียงตามความหนาแน่นประชากร
รายชื่อประเทศเรียงตามความหนาแน่นของประชากร ในแต่ละประเทศโดยประมาณ
บันเทิงคดีกอทิก
บันเทิงคดีกอทิก (Gothic fiction) เป็นประเภทย่อยของวรรณกรรมจินตนิยม ซึ่งมีการผสานความสยองขวัญเข้ากับองค์ประกอบต่าง ๆ ของศิลปะจินตนิยม บันเทิงคดีกอทิกมักมีฉากในสถานที่เก่าแก่ (เช่น คฤหาสน์ ปราสาท หรืออาราม) เกี่ยวข้องกับสิ่งลี้ลับ บรรยากาศของเรื่องที่น่ากลัว แก่นเรื่องที่เกี่ยวข้องกับความตาย และการบีบคั้นทางอารมณ์ ชื่อกอทิกมาจากสถาปัตยกรรมกอทิก ซึ่งมักถูกใช้เป็นฉากในเรื่อง
ที่มาของบันเทิงคดีกอทิกมาจากนิยาย The Castle of Otranto (ปราสาทโอทรันโท) ของฮอเรซ วอลโพล นักเขียนชาวอังกฤษในปี ค.ศ. 1764 นิยายเรื่องนี้มีเนื้อหาเกี่ยวกับคำพยากรณ์ถึงชะตาเจ้าของปราสาท สิ่งเหนือธรรมชาติ และโศกนาฏกรรมความรัก วอลโพลระบุในการตีพิมพ์ครั้งแรกว่าเขาแปลมาจากต้นฉบับที่ตีพิมพ์ที่เมืองนาโปลีในปี ค.ศ. 1529 แต่กล่าวกันว่าเรื่องนี้อาจย้อนไปไกลได้ถึงสมัยสงครามครูเสด แต่ในการตีพิมพ์ครั้งหลัง ๆ เขาเปิดเผยว่าตนเป็นคนแต่งเรื่องขึ้นเองโดยได้รับแรงบันดาลใจมาจากประวัติศาสตร์ยุคกลาง และคฤหาสน์สตรอว์เบอร์รีฮิลที่สร้างตามสถาปัตยกรรมฟื้นฟูกอทิกในทวิกเคนแฮมที่วอลโพลเป็นเจ้าของ หลังจากนั้นบันเทิงคดีนี้ได้รับความนิยมอย่างแพร่หลายจนถึงสมัยวิกตอเรีย ตัวอย่างนักเขียนที่มีผลงานแนวบันเทิงคดีกอทิก ได้แก่ แมรี เชลลีย์, เอดการ์ แอลลัน โพ, ชาลส์ ดิกคินส์, แซมมวล เทย์เลอร์ คอเลริดจ์, ลอร์ด ไบรอน และแบรม สโตกเกอร์
นอกจากนี้บันเทิงคดีกอทิกยังถูกพัฒนาโดยนักเขียนยุโรปภาคพื้นทวีปช่วงปลายคริสต์ศตวรรษที่ 18 ในเยอรมนีมีนิยายแนว Schauerroman (นิยายกระตุกขวัญ) ที่มีลักษณะหลายอย่างคล้ายนิยายกอทิกของอังกฤษแต่มีเนื้อหาที่มืดมนกว่า ขณะที่รัสเซียมีการผสานบันเทิงคดีกอทิกเข้ากับตำนานพื้นบ้าน และเสริมเรื่องศาสนาและวัฒนธรรมเข้าไปในบันเทิงคดีนี้เมื่อมีการเปลี่ยนผ่านจากยุคจินตนิยมเข้าสู่ยุคสัจนิยม
ฟุตบอลโลก 2018 รอบคัดเลือก โซนแอฟริกา
ฟุตบอลโลก 2018 รอบคัดเลือก โซนแอฟริกา เป็นการแข่งขันฟุตบอลในทวีปแอฟริกาเพื่อคัดเลือกทีมฟุตบอลเข้าแข่งขันฟุตบอลโลก 2018 รอบสุดท้ายที่ประเทศรัสเซีย ซึ่งอยู่ภายใต้การดูแลของสมาพันธ์ฟุตบอลแอฟริกา โดยโซนแอฟริกาได้รับโควตาทั้งหมด 5 ทีม
รูปแบบการแข่งขัน ประกาศออกมาเมื่อวันที่ 14 มกราคม พ.ศ. 2558 โดยแบ่งเป็นรอบแพ้คัดออก 3 รอบ และรอบแบ่งกลุ่ม ต่อมาในเดือนกรกฎาคม พ.ศ. 2558 ทางฟีฟ่าได้ลดจำนวนรอบแพ้คัดออกเหลือเพียง 2 รอบ
รูปแบบการแข่งขัน
รูปแบบการแข่งขันเป็นไปดังนี้
การจัดอันดับ
มีทั้งหมด 54 ทีมที่เข้าร่วมการแข่งขัน แต่ซิมบับเว ได้ถอนตัวออกจากการแข่งขันเมื่อวันที่ 12 มีนาคม พ.ศ. 2558
การจัดอันดับทีม อยู่บนฐานของอันดับโลกฟีฟ่าในเดือนกรกฎาคม พ.ศ. 2558 (แสดงในวงเล็บ) จับสลากการแข่งขันวันที่ 25 กรกฎาคม พ.ศ. 2558 ที่ประเทศรัสเซีย
ปฏิทินการแข่งขัน
กำหนดการแข่งขัน เป็นไปดังนี้
อันดับดาวซัลโว
สำหรับรายชื่อเต็มของอันดับดาวซัลโว, ดูที่ส่วนในแต่ละรอบ:
Zi:Kill
วงนี้เปลี่ยนมือกลองถึง 4 ครั้ง คือ Masami, Yukihiro (current L'Arc en Ciel), Tetsu (D'erlanger, Craze) และ Eby Chan ซึ่ง Eby Chan ถูกรู้จักเป็นมือกลองที่อยู่ร่วมกับวงใน อลบัม In the Hole และ Rocket ซึ่งเป็นอลบัมเด่นของวง และอยู่ใน Music Video สำคัญของวง รวมกัง Video Rocket London Side และ Tokyo Side แม้ว่า Yukihiro จะมีชื่อเสียงมากในปัจจุบัน แฟนเพลงของ Zi:Kill ก็รู้จักเขาว่าเขาได้ออกจากวง Zi:Kill ก่อน Tour หลังจากกลับจาก Europe และ Tetsu ซึ่งเป็นมือกลองหลังจากเขา ได้ออกจากวงในเวลาที่ Tusk มีปัญหาเกี่ยวกับลำคอ
หลังจาก Zi:Kill
Tetsu มือกลองคนที่ 3 ของวง ไปเล่นให้ D'erlanger ซึ่ง Re-Union ในปี 2007 และยังคงเป็นวงอยู่จนถึงปัจจุบัน
Tusk ได้ออกงานเดี่ยว เป็น Single มี 3 เพลง ชื่อว่า Tusk 3 Songs โดยมี เพลงดังนี้ 1. Cast 2. Go in More and More 3. Warning from Stardust
คำว่า Stardust มาจากนิตยสารทางการของวง Zi:Kill และยังเป็นชื่อ Fanclub หละงจาก The Off
Tusk ยังเป็นนักร้องให้อลบัมหนึ่งของวง Amnesia และเป็นผู้แต่งเนื้อเพลงทั้งหมด หละงจากนั้นเขาได้ย้ายไปเล่นให้ The Slut Banks ซึ่งเป็นวงที่มี Concept เกี่ยวกับ Zombie
งานที่เด่น ๆ ของคนในวงคือ วง Craze ที่ Seiichi และ Tetsu ไปอยู่หลังจาก D'erlanger วง Craze เปลี่ยนนักร้องถึง 4 ครั้ง และคนที่ 4 หรือคนสุดท้ายคือ Tusk ซึ่ง Tusk ยอมเลิกเล่นให้ The Slut Banks เพลงมาช่วยสมาชิกวงเดิม แต่การตัดสินใจของเขา ที่ว่าเขาอยากออกจาก Music Industry และจะเลิกร้องเพลง ทำให้วง Craze ต้องแยกวง แต่ภายหลัง เมื่อเขากลับมาร้องเพลงอีกครั้ง เป็นงานเดี่ยว คือ Shinjuku Shin'on Kai (新宿心音会) และใช้ชื่อจริงของเขาว่า Hiroshi Itaya (板谷祐) การตัดสินใจกลับเข้าวงการของ Tusk ในครั้งนี้ ทำให้แฟนเพลงบางส่วนไม่พอใจ เพราะ Craze ต้องแยกวงอย่างไม่มีเหตุอันควร
The Slut Banks รวมตัวอีกครั้งในวันส่งท้ายปีเก่าของปี ค.ศ. 2007 โดยมีสมาชิกคือ Tusk (Vocal), Stone Stmac (Guitar), Duck-Lee (Duck-T) (Bass), Honey Bee Garden (Drums) และ official site ของ The Slut Banks คือ http://www.slutbanks.jp/
Ken Zi:Kill ซึ่งเป็นคนเขียนเพลงหลักของ Zi:Kill ได้ออกงานเดียวหลายอัลบั้ม เช่น เริ่มจากการเปลี่ยน Style ที่ค่อนข้างเน้นหนักไปทาง Guitar Solo และ Techno Mix คืออลบัม Joke อลบัมนี้ทำขึ้นในสมัยสุดท้ายของ Zi:Kill และยังมีการโฆษณาหลังปก เพื่อขาย Rocket ของ Zi:Kill ด้วย เมื่อ Zi:Kill แยกวง Ken ได้ทำงาน Techno ร่วมกับ Yukihiro ซึ่งเป็นมือกลองคนที่ 2 ของวง Zi:Kill ในอลบัม The Hip Grind Man และ Eby Chan ยังเล่นให้กลองในเพลงที่ไม่ใช่ Techno เช่น "Do You Believe In Magic" อลบัมนี้เป็นแผ่นเพลงที่มาจาก DVD ที่ชื่อ "Hula Hoop" หลังจากสองอลบัมแรก Ken Zi:Kill ได้เปลี่ยนแนวเพลงของตนเองกลายเป็นเพลง pop ในงาน Solo ของเขา คือ Who am I?, Missile, Drill และ Boy ต่อมาทำวงใหม่คือ Cry Baby และ Vast นอกจากนี้ยังเป็น co-producer ให้วงในสังกัดที่ตนเองอยู่คือ Victor Entertainment และบริษัทในเครือคือ Speedstar Records เป็นค่ายเพลง pop กล่าวถึงงานเพลงของวง Cry Baby ซึ่งเริ่มแรกมีสมาชิกวง 4 คน และนักร้องคือ Fumi แต่ในช่วงท้ายของวง เหลือสมาชิกเพียง 2 คนคือ Ken Zi:Kill และ Ken Matsudaira คนคนนี้เป็นดาราและนักร้องชื่อดัง ใน theme ของ Japanese Tradition
งานที่ Ken ได้เป็น producer ให้ คืออลบัม Speed Ball ของ D.I.E. หลังจากนั้นเป็นสมาชิกวง Spread Beaver ซึ่งรู้จักกันในนามของ Hide (Hideto Matsumoto หรือ 松本秀人) นอกจากนี้ Ken ยังเล่นกีตาร์ และแต่งกีตาร์ส่วนใหญ่ของอลบัม Flower ของวง Visual Kei ที่ชื่อว่า Der Zibet เช่นกัน
References
1. http://sw-eden.net/2008/12/08/zikill-thai-biography-2/
2. http://www.flickr.com/groups/zi-kill/discuss/72157608216833335/
External links
1. http://ameblo.jp/itayatusk/ (Tusk's Blog)
3. http://zikill.activeboard.com (Unofficial Updating Page)
4. http://blog.goo.ne.jp/sehensucht (Official Tusk fan blog)
5. tusk_sinonkai@yahoo.co.jp (Tusk Commercial E-Mail)
รัตนพิมพวงษ์
รัตนพิมพวงษ์ เป็นตำนานเดิมของพระพุทธมหามณีรัตนปฏิมากร ซึ่งได้แต่งก่อนตำนานฉบับอื่น แต่งเป็นภาษาบาลี โดยพระภิกษุล้านนา นามว่า พระพรหมราชปัญญาเถระ ต่อมาพระยาธรรมปรีชา (แก้ว) เมื่อครั้งเป็นพระยาธรรมปโรหิตได้เรียบเรียงเป็นภาษาไทยเมื่อ พ.ศ. 2331 ในรัชสมัยพระบาทสมเด็จพระพุทธยอดฟ้าจุฬาโลกมหาราช แล้วมอบให้ผู้รู้ตรวจสอบ และพระยาปริยัติธรรมธาดา (แพ ตาละลักษมณ์) นำมาแปลเป็นภาษาไทย เรียกว่า ตำนานพระแก้วมรกต ตีพิมพ์ครั้งแรกเมื่อ พ.ศ. 2456
รัตนพิมพวงษ์ ไม่ปรากฏปีที่รจนาแน่ชัด แต่สันนิษฐานว่าน่าจะแต่งในช่วงที่พระแก้วมรกตประดิษฐานอยู่ที่ลำปาง คือ พ.ศ. 1979 เป็นต้นไป เพราะตำนานจบตรงนั้น เนื้อเรื่องพระแก้วมรกต แบ่งออกเป็น 4 ตอน คือ การบังเกิดของพระนาคเสน การสร้างพระรัตนพิมพ์ พระแก้วอมรโกฎมาอยู่เมืองกัมโพชจนถึงเชียงราย และพระรัตนพิมพ์ออกจากเมืองเชียงรายมาประดิษฐานอยู่ที่ลำปาง เนื้อเรื่องส่วนที่เป็นสาระทางประวัติศาสตร์ คือ การพบพระแก้วมรกตในสถูปที่เชียงราย จนถึงประดิษฐานที่ลำปาง
เมื่อเปรียบเทียบ รัตนพิมพวงษ์ กับวรรณกรรมพุทธศาสนาก่อนหน้านี้ พบว่า รัตนพิมพวงษ์ ได้รับอิทธิพลจากคัมภีร์มิลินทปัญหา ในส่วนการสร้างพระรัตนพิมพ์ พระพรหมราชปัญญารจนาขึ้นใหม่ ในส่วนพระแก้วอมรโกฎมาอยู่เมืองกัมโพชจนถึงเชียงราย พระพรหมราชปัญญาน่าจะอาศัยเค้ามูลประวัติการเดินทางของพระพุทธศาสนาเข้ามาในเอเชียตะวันออกเฉียงใต้เป็นแกนหลัก ส่วนการนำพระแก้วมรกตประดิษฐานที่กำแพงเพชรและเกิดสงรามกับท้าวมหาพรหมเจ้าเมืองเชียงรายและประดิษฐานที่เชียงราย น่าจะได้รับอิทธิพลจาก สิหิงคนิทาน เพื่อสร้างความน่าเชื่อถือแก่ตำนาน
ชีรอซ
ชีรอซ เป็นเมืองที่มีประชากรเป็นอันดับที่ 6 ของประเทศอิหร่าน และเป็นเมืองหลักของจังหวัดฟอร์ส ตั้งอยู่ทางตะวันตกเฉียงใต้ของประเทศ เป็นเมืองศูนย์กลางการค้าขายในภูมิภาคมามากกว่าหนึ่งพันปี
ชีรอซเป็นเมืองที่มีชื่อเสียงว่าเป็นเมืองแห่งกวี วรรณกรรม ไวน์ และดอกไม้ เป็นเมืองอุตสาหกรรม ซีเมนต์ น้ำตาล ปุ๋ย สิ่งทอ ผลิตภัณฑ์ไม้ งานโลหะ และพรม ยังมีโรงกลั่นน้ำมันและเป็นเมืองอุตสาหกรรมอิเล็กทรอนิกส์ โดยคิดเป็นร้อยละ 53 ของประเทศ
เป็นสถานที่เกิดของกวีชื่อแซอ์ดีในคริสต์ศตวรรษที่ 13 และฮอเฟซในคริสต์ศตวรรษที่ 14 ในสมัยกลางเป็นเมืองที่มีความสำคัญและมีความสำคัญสูงสุดในช่วงคริสต์ศตวรรษที่ 10–11 เมืองนี้เกิดแผ่นดินไหวบ่อยครั้ง มีซากปรักหักพังของเมืองโบราณชื่อแพร์ซโพลิสตั้งอยู่ห่างจากเมืองนี้ไปทางทิศตะวันออกเฉียงเหนือประมาณ 55 กิโลเมตร